OpenLLM-France/wikimedia huggingface dataset:
# Dianbobo Baldé

Dianbobo Baldé (Marsella, 5 d'octubre de 1975), anomenat Bobo Baldé, és un exfutbolista guineà de la dècada de 2000.
Fou internacional amb la selecció de futbol de Guinea.
Pel que fa a clubs, destacà a Mulhouse, AS Cannes, Toulouse, Celtic, Valenciennes i Arles-Avignon.

## Referències

* ↑ Dianbobo Baldé Fitxa i estadístiques a la FIFA
* ↑ Dades estadístiques sobre Bobo Balde a soccerbase.com
* ↑ FootballDatabase.com. «FootballDatabase - Club Rankings and Statistics» (en anglès).
* ↑ Celticfc.net Profile – Bobo Balde Arxivat 9 March 2008$^{[Datemismatch]}$ a Wayback Machine.
* ↑ «Baldé Official Profile at Valenciennes Official Website». Arxivat de l'original el 2009-10-24. [Consulta: 2 setembre 2019].
# Tour de Flandes 1988

El Tour de Flandes 1988 va ser la 72a edició del Tour de Flandes. La cursa es disputà el 3 d'abril de 1988, amb inici a Sint-Niklaas i final a Meerbeke després d'un recorregut de 264 quilòmetres. El belga Eddy Planckaert va guanyar a l'esprint al seu company d'escapada Phil Anderson, uns segons per davant d'un grup encapçalat per Adrie van der Poel.

## Classificació final

| | Ciclista | Equip | Temps |
| 1 | Eddy Planckaert (BEL) | AD Renting-Anti M-IOC-Merckx | 7h 27' 28" |
| 2 | Phil Anderson (AUS) | TVM-Van Schilt-Adesital-Zullo | m. t. |
| 3 | Adrie van der Poel (NED) | PDM-Ultima-Concorde | +18" |
| 4 | Seán Kelly (IRL) | KAS-Mavic | m. t. |
| 5 | Steven Rooks (NED) | PDM-Ultima-Concorde | m. t. |
| 6 | Marc Sergeant (BEL) | Hitachi-Bosal-Bce Snooker-Merckx | m. t. |
| 7 | Charly Mottet (FRA) | Système U-Gitane | m. t. |
| 8 | Rudy Dhaenens (BEL) | PDM-Ultima-Concorde | m. t. |
| 9 | Gert-Jan Theunisse (NED) | PDM-Ultima-Concorde | m. t. |
| 10 | Giuseppe Calcaterra (ITA) | Atala-Ofmega | +3' 19" |

## Referències

* ↑ «Planckaert ganó su primera gran clásica» (pdf). El Mundo Deportivo, 04-04-1988, p. 62 [Consulta: 19 març 2015].

## Enllaços externs

* Web oficial
* Resultats a Sitio de ciclismo
* Resultats a les-sports.info
# Tour de Flandes 1995

El Tour de Flandes 1995 fou la 79a edició del Tour de Flandes. La cursa es disputà el 2 d'abril de 1995, amb inici a Sint-Niklaas i final a Meerbeke i un recorregut de 261 quilòmetres. El vencedor final fou el belga Johan Museeuw, que s'imposà en solitari. L'italià Fabio Baldato i l'ucraïnès Andrei Txmil van completar el podi.
Era la segona cursa de la Copa del Món de ciclisme de 1995.

## Classificació final

| | Ciclista | Equip | Temps |
| 1 | Johan Museeuw (BEL) | Mapei-GB | 6h 36' 24" |
| 2 | Fabio Baldato (ITA) | MG Maglificio-Technogym | + 1' 27" |
| 3 | Andrei Txmil (UKR) | Lotto-Isoglass | m. t. |
| 4 | Claudio Chiappucci (ITA) | Carrera-Tassoni | + 2' 03" |
| 5 | Gianluca Bortolami (ITA) | Mapei-GB | m. t. |
| 6 | Jesper Skibby (DEN) | TVM-Polis Direct | m. t. |
| 7 | Michele Bartoli (ITA) | Mercatone Uno-Saeco | + 2' 05" |
| 8 | Viatxeslav Iekímov (RUS) | Novell-Decca | + 3' 25" |
| 9 | Maximilian Sciandri (GBR) | MG Maglificio-Technogym | m. t. |
| 10 | Franco Ballerini (ITA) | Mapei-GB | + 3' 28" |

## Referències

* Resultats a sitiodeciclismo.net
* Resultats a les-sports.info
# Tireòfor

«Tireòfor» té aquests significats:
* Tireòfors, un subordre de dinosaures
* Tireòfor, un tipus de soldat de l'edat antiga
# Fumone

Fumone és un comune (municipi) de la província de Frosinone, a la regió italiana del Laci, situat a uns 70 km al sud-est de Roma i a uns 12 km al nord-oest de Frosinone.
A 1 de gener de 2019 tenia 2.092 habitants.

## Geografia

La població es troba en un turó cònic aïllat a la vall del riu Sacco. Limita amb els municipis d'Alatri, Anagni, Ferentino i Trivigliano.

## Llocs d'interès

El castell de Fumone va ser el principal bastió dels Estats Pontificis al sud del Laci. Avui acull un museu arqueològic. El papa Celestí V va ser empresonat aquí després de la seva renúncia al tron papal.
També destaca l'església de Santa Maria Annunziata, que conté relíquies de Sant Sebastià.

## Referències

* ↑ ISTAT - Resident population on 1st January

## Enllaços externs

* web oficial Arxivat 2018-06-20 a Wayback Machine. (italià)
# Fun'ya no Watamaro

Fun'ya no Watamaro o Bun'ya no Watamaro (文室綿麻呂) (765 - 6 de juny de 823) va ser un militar japonès, noble de la cort Imperial i shōgun, que va servir a començaments de l'era Heian. Va ser oficial de l'Emperador Heizei i se l'associa amb Sakanoue no Tamuramaro. Va obtenir el títol de shōgun després de la mort de Temuramaro el 813 i col·laboraria amb la pacificació de les terres dominades pels bàrbars Emishi.

## Referències

* ↑ Louis-Frédéric. Japan Encyclopedia (en anglès). Harvard University Press, 2002, p. 221. ISBN 978-0-674-01753-5.
# Fumèl

Fumèl (en francès Fumel) és un municipi francès, situat a la regió de la Nova Aquitània, departament d'Òlt i Garona, sotsprefectura de Vilanova d'Òlt (Villeneuve-sur-Lot), cap del Cantó de Fumèl. L'any 1999 tenia 5.423 habitants.
Està situada a l'oest de Carcí i nord-est d'Agen. El seu entorn forma una subcomarca dins el Gabardà (Gabarret) coneguda com el Fumelès.

## Demografia

Evolució de la població INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1939 | 973 | 2265 | 2281 | 2546 | 2640 | 2577 | 2777 | 2831 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 3013 | 3000 | 3426 | 3652 | 3787 | 3884 | 3672 | 3629 | 3828 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 4145 | 4146 | 4459 | 4527 | 4510 | 4560 | 4248 | 5207 | 5581 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 6885 | 7067 | 6937 | 6582 | 5882 | 5423 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1995-2001 | André Lautié | RPR |
| 2001- | Jean-Louis Costes | UMP |

## Història

La ciutat s'originà a l'entorn del castell, al segle xi.
Fumel és també un nom familiar. Els Fumel foren una família senyorial que posseïa el Castell de Fumel, on eren senyors des del segle xi. Els senyors de Fumel (que posseïen Fumel, Libos i Condat) van adquirir per matrimoni a la meitat del segle xiii (1263) els vescomtats de Labarta, Aura i Manhoac. La família va continuar gaudint de les seves terres i títols durant cinc segles més. El 1280 el senyor de Fumel es va reconèixer feudatari d'Anglaterra. El 1562 la ciutat fou destruïda per Blaise de Montluc en represàlia per l'assassinat a la vila (fet el 1561 pels vilatans i gent de la rodalia) de Francesc I de Fumel, senyor i capità de la guàrdia del rei, que va deixar la ciutat molt malmesa i totalment sotmesa als senyors fins al 1789. Lluís de Fumel (1748-1749) va heretar de sa mare la senyoria de Hay Brion però va morir al cap d'un any i els títols i dominis van passar al seu tercer fill Josep de Fumel (1749-1789) que va ser el darrer senyor efectiu (després de 1789 va ser alcalde de Bordeus). El Fumel es van extingir el segle xix i els seus títols van passar als Langsdorff que van conservar la propietat del castell de Fumel fins al 1950 en què el van vendre a l'ajuntament de la ciutat.

## Agermanaments

* Almoradí
* Burghausen
* Uttoxeter

## Personatges il·lustres

* Georges Lachat, ciclista.

## Vegeu també

* Castell de Bonaguil

## Referències

* ↑ Toponímia occitana
# Districte de Metz-Campagne

El districte de Metz-Campagne (francès arrondissement de Metz-Campagne) era una divisió administrativa francesa del departament del Mosel·la. Comptava amb 9 cantons i 142 municipis. El cap era la prefectura de Metz. Des de l'1 de gener de 2015 va fusionar amb el districte de Metz-Ville i conformen el districte de Metz.

## Cantons

* cantó d'Ars-sur-Moselle
* cantó de Maizières-lès-Metz
* cantó de Marange-Silvange
* cantó de Montigny-lès-Metz
* cantó de Pange
* cantó de Rombas
* cantó de Verny
* cantó de Vigy
* cantó de Woippy

## Referències

* ↑ Décret n° 2014-1721 du 29 décembre 2014 (francès)
# Decúbit pron

La posició de decúbit pron és la posició corporal en què la persona es troba plana amb el pit cap avall i l'esquena cap amunt. En termes anatòmics de localització, el costat dorsal és amunt i el costat ventral baix. La posició de decúbit supí és el contrari.

## Vegeu també

* Supinació
* Decúbit
* Decúbit lateral
* Decúbit supí
# Titof

Titof (abreviatura del primer nom Christophe), nascut el 5 d'octubre de 1973 a Lunéville, és un actor i director francès de pel·lícules pornogràfiques que ha participat en més de 80 pel·lícules des del seu debut a la X el 1999. És un dels pocs homes bisexuals en el porno francès.

## Biografia

Va ser gràcies al seu amic Sebastian Barrio, també actor pornogràfic, que va ser convidat a un plató quuan va tenir un fracàs durant el rodatge d'una escena, i se li va oferir a Titof per substituir-lo.
La seva bisexualitat l'ha portat a actuar tant en produccions heterosexuals com en homosexuals. De fet, a més de pel·lícules X destinades a un públic heterosexual, Titof també ha produït i dirigit dues pel·lícules pornogràfiques gai titulades Titouch i Titouch 2, en què fa tant de parella activa com passiva. També va actuar en altres quatre pel·lícules gai per a Hervé Bodilis, incloses Christophe, Titof, pompier en service, Permission à Paris i Titof and the College Boys. Durant un breu temps, l'any 2001, va presentar la revista Gayprime al canal XXL.
En produccions heterosexuals, Titof, el “Mr unique ball”) fa sovint un paper romàntic. A la versió completa de la pel·lícula Élixir, de John B. Root, interpreta una escena en la qual, disfressat de dona, és penetrat amb un dildo per l'actriu Loulou, ella mateixa disfressada d'home.
Titof va fer un petit paper a la pel·lícula pel·lícula de Virginie Despentes estrenada el 2000, Baise-moi, així com a Le Pornographe de Bertrand Bonello, on interpreta una escena amb Ovidie.
Va ser el company de les actrius porno Ksandra i l'asiàtica Shan.

## Premis

* Va rebre un premi a la cerimònia 2005 dels Premis europeu de Brussel·les (Bèlgica) com a "millor contribució a X gay», i el de millor actor en 2003, així com el Hot d'Or a la millor revelació masculina 2000.
* X Awards 2008 : millor actor secundari.

## Referències

* ↑ Titof a hexagonegay.com
* ↑ « (...) Titof, 1.70 m, yeux bleus, chair rose, a tout d’un ange. Avec une grosse bite. Et, ajoutent les connaisseurs, un seul testicule. ». Éric Loret, « Recto verso », Libération, 3 février 2004.
* 1 2 3 "Bio Titof" Arxivat 2008-01-01 a Wayback Machine. a jetsociety.wordpress.com du 02/02/2007
* ↑ Bio de Titof a Wanama
* ↑ "Résultats Award Européen du X à Bruxelles" Arxivat 2007-08-30 a Wayback Machine. a pere-vert.com (site pour adulte)
# Gai Juni Silà

Gai Juni Silà és el nom dels següents personatges:
* Gai Juni Sila (cònsol 17 aC), cònsol el 17 aC.
* Gai Juni Sila (cònsol any 10), cònsol l'any 10.
* Gai Juni Sila, cònsol sufecte l'any 92 en el regnat de Domicià.
# Ernmas

Ernmas és una deessa mare irlandesa, esmentada a Lebor Gabála Érenn i " Cath Maige Tuired " com una de les Tuatha Dé Danann. Entre les seves filles hi ha la trinitat de les deesses irlandeses homònimes Ériu, Banba i Fódla, la trinitat de les deesses de la guerra Badb, Macha i Anu (que també s'anomena Mórrígan), i també una trinitat de fills, Glonn, Gnim i Coscar. Els seus altres fills són Fiacha i Ollom. Ernmas va ser assassinada durant la primera batalla de Mag Tuired i se l'anomena "agricultora" al Lebor Gabála Érenn.

## Referències

* ↑ Macalister, R. A. Stewart. "Lebor Gabála Érenn". Part IV. Irish Texts Society, Dublin, 1941. § VII, First Redaction.
* ↑ Gray, Elizabeth A., ed. "Cath Maige Tuired: The Second Battle of Mag Tuired". Irish Texts Society, Dublin, 1982. §12.
* ↑ Jones, Mary. «Lebor Gabála Érenn: The Book of Invasions». Celtic Literature Collective. Arxivat de l'original el 15 July 2010. [Consulta: 26 octubre 2019].
# Riu Kei

El Kei és un riu de Sud-àfrica. Té una extensió d'aproximadament 225 quilòmetres i desemboca en l'oceà Índic. Naix de la unió dels rius White Kei i Black Kei al sud-est de Queenstown. El seu major tributari és el riu Tsomo. La seva conca hidrogràfica té una extensió de 20.485 km².

## Referències

* ↑ «Great Kei River». Encyclopædia Britannica, Inc.. [Consulta: 28 març 2021].
* ↑ «Eastern Cape Provincial Water Sector Plan 2007/08 to 2011/12» ( PDF). Department of Water Affairs and Forestry - Government of South Africa, 11-12-2006. Arxivat de l'2007.pdf original el 17-01-2019. [Consulta: 28 març 2021].
# Jan Oblak

Jan Oblak (Škofja Loka, el 7 de gener de 1993) és un jugador professional de futbol eslovè que juga com a porter per l'Atlètic de Madrid i la selecció de futbol d'Eslovènia.
Està àmpliament considerat com a un dels millors porters del món.

## Palmarès
### NK Olimpija Ljubljana

* 1 Segona divisió eslovena: 2008-09.

### SL Benfica

* 1 Lliga portuguesa: 2013-14.
* 1 Copa portuguesa: 2013-14.
* 1 Copa de la Lliga portuguesa: 2014.

### Atlético de Madrid

* 1 Lliga Europa de la UEFA: 2017-18.
* 1 Supercopa d'Europa: 2018.
* 1 Lliga espanyola: 2020-21.
* 1 Supercopa d'Espanya: 2014.

## Referències

* ↑ Gallagher, Jack. «The 25 Greatest Goalkeepers of All Time – Ranked». 90min.com, 09-04-2020. Arxivat de l'original el 24 març 2021. [Consulta: 1r juliol 2021].
* ↑ Sanders, Emma. «Real Madrid 2–4 Atlético de Madrid», 15-08-2018. [Consulta: 4 agost 2019].

## Enllaços externs

* Jan Oblak a BDFutbol
Jan Oblak - Premis i guardons :
Trofeu Zamora
1928–29: Zamora
1929–30: Blasco
1930–31: Zarraonaindia
1931–32: Zamora
1932–33: Zamora
1933–34: Blasco
1934–35: Urquiaga
1935–36: Blasco
1939–40: Tabales
1940–41: Echevarría
1941–42: Acuña
1942–43: Acuña
1943–44: Eizaguirre
1944–45: Eizaguirre
1945–46: Bañón
1946–47: Lezama
1947–48: Velasco
1948–49: Domingo
1949–50: Acuña
1950–51: Acuña
1951–52: Ramallets
1952–53: Domingo
1953–54: Otero
1954–55: Alonso
1955–56: Ramallets
1956–57: Ramallets
1957–58: Goyo
1958–59: Ramallets
1959–60: Ramallets
1960–61: Vicente
1961–62: Araquistáin
1962–63: Vicente
1963–64: Vicente
1964–65: Betancort
1965–66: Pesudo
1966–67: Betancort
1967–68: Junquera
1968–69: Sadurní
1969–70: Iribar
1970–71: Abelardo
1971–72: Deusto
1972–73: Reina
1973–74: Sadurní
1974–75: Sadurní
1975–76: Miguel Ángel
1976–77: Reina
1977–78: Artola
1978–79: Manzanedo
1979–80: Arconada
1980–81: Arconada
1981–82: Arconada
1982–83: Agustín
1983–84: Urruti
1984–85: Ablanedo
1985–86: Ablanedo
1986–87: Zubizarreta
1987–88: Buyo
1988–89: Otxotorena
1989–90: Ablanedo
1990–91: Abel
1991–92: Buyo
1992–93: Liaño & Cañizares
1993–94: Liaño
1994–95: Jaro
1995–96: Molina
1996–97: Songo'o
1997–98: Toni
1998–99: Roa
1999–2000: Herrera
2000–01: Cañizares
2001–02: Cañizares
2002–03: Cavallero
2003–04: Cañizares
2004–05: Valdés
2005–06: Pinto
2006–07: Abbondanzieri
2007–08: Casillas
2008–09: Valdés
2009–10: Valdés
2010–11: Valdés
2011–12: Valdés
2012–13: Courtois
2013–14: Courtois
2014–15: Bravo
2015–16: Oblak
2016–17: Oblak
2017–18: Oblak
2018–19: Oblak
2019–20: Courtois
2020–21: Oblak
2021-22: Bounou
2022-23: Ter Stegen
2023-24: Simón
Premi La Liga al millor porter de la temporada
2009: Casillas
2010: Valdés
2011: Valdés
2012: Casillas
2013: Courtois
2014: Navas
2015: Bravo
2016: Oblak
2017: Oblak
2018: Oblak
2019: Oblak
2020: Courtois
2021: Oblak :
# Esteban Saveljich

Esteban Ariel Saveljić (20 de maig de 1991, Tandil, Buenos Aires) és un futbolista professional argentí d'origen montenegrí, que juga com a defensa central a la selecció de Montenegro. Es cosí de l'exfutbolista iugoslau Niša Saveljić.

## Referències

* ↑ «Esteban Saveljich, nuevo jugador del Levante por las próximas cuatro temporadas». Levante UD, 18-08-2016. [Consulta: 19 agost 2016].
* ↑ Fitxa a BDFA.
* ↑ «Poziv za Saveljića i Vukčevića». Arxivat de l'original el 28 maig 2015. [Consulta: 28 maig 2015].

## Enllaços externs

* Estadístiques del jugador a Whoscored.com (anglès)
* Perfil i estadístiques a us.soccerway(anglès)
# Pisístrat de Beòcia

Pisístrat de Beòcia (en llatí Peisistratus, en grec antic Πεισι ́στρατος) fou un home d'estat tebà que va abraçar el partit romà en el període de la lluita entre Roma i Filip V de Macedònia. Va ser l'element clau, juntament amb Zeuxip, per aconseguir l'adhesió de la Lliga Beòcia a la política romana i al cònsol Flaminí.
Quan després de la batalla de Cinoscèfales la facció rival de Braquil·les es va imposar al front de l'estat, Pisístrat i Zeuxip el van fer assassinar, un crim pel qual Pisístrat va ser finalment condemnat a mort, segons Titus Livi i Polibi.

## Referències

* ↑ 3.Peisistratus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 174
# Pilar Vallugera i Balañà

Pilar Vallugera i Balañà (Barcelona, 13 d'octubre de 1967) és advocada i política catalana. Va ser regidora de l'Ajuntament de Barcelona per Esquerra Republicana de Catalunya del 2003 al 2007.
És llicenciada en dret per la Universitat de Barcelona. Fou cap de la Unitat de Subscripcions de l'Entitat Autònoma del Diari Oficial i de Publicacions de la Generalitat de Catalunya entre 1989 i 2003 i actualment és cap de l'Àrea de Coordinació Editorial del mateix organisme.
Fou membre de l'executiva nacional de les Joventuts d'Esquerra Republicana de Catalunya i posteriorment de l'executiva nacional d'Esquerra Republicana. Fou regidora ponent de dona i drets civils a l'Ajuntament de Barcelona. També fou membre de la Comissió de Presidència, Hisenda i Coordinació Territorial, vicepresidenta de la Comissió d'Urbanisme, Infraestructures i Habitatge (portaveu) i portaveu de la Comissió de Cultura, Educació i Benestar Social. Va impulsar la celebració del Fòrum Mundial de les Dones en el marc del Fòrum Universal de les Cultures celebrat a Barcelona l'any 2004. És casada i té dos fills.
És candidata a les eleccions generals espanyoles de 2019 per la candidatura d'Esquerra Republicana de Catalunya - Sobiranistes.

## Referències

* ↑ «Ajuntament de Barcelona».
* ↑ «Resultats de les eleccions municipals del 2003». Ajuntament de Barcelona.
* ↑ «Más atención médica». El País, 13-11-2006.
* ↑ «Documents del Fòrum Mundial de Dones». Arxivat de l'original el 2015-02-08. [Consulta: 8 febrer 2015].
# Santa Eulàlia d'Arròs

Santa Eulàlia d'Arròs és l'església parroquial d'Arròs, municipi de Vielha e Mijaran (Vall d'Aran), protegida com a bé cultural d'interès local.

## Descripció

Església d'una sola nau amb volta d'aresta i amb el final d'absis quadrat. Té també un campanar de planta i cos octogonal adosat al mur de ponent de l'església d'Arròs; consta de sis pisos cada un d'ells delimitats exteriorment per un fris.
Els darrers dos pisos tenen obertures per cada una de les cares.
Conserva una pica baptismal de 1,8 m d'alçada total, de marbre blanc, sense decoració excepte dues petites motllures. El pedestal es recolza sobre una base de tipus àtic.
Pica baptismal composta per cubeta,peu i base. La cubeta de no gaires dimensions presenta una decoració en baix relleu tot representant motius vegetals (la típica tija que volteja tot el perímetre); el peu està decorat de dalt a baix per unes estries en baix relleu que s'eleven en espiral.Per acabar la base té forma quadrada i de gruix pla.
Hi ha també una talla gòtica de la Mare de Déu d'Arròs, que abans era policromada però que el mal estat de conservació li ha fet perdre la policromia.

## Referències

* 1 2 3 4 «Santa Eulàlia d'Arròs». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 desembre 2016].
# Ponani

* Per a altres significats, vegeu «Riu Ponani».
Ponani —പൊന്നാനി en malayalam, Ponnani en English — és una població de l'Índia al districte de Malappuram a Kerala, capital de la taluka del mateix nom, la més petita del districte. Segons el cens de 2011 consta amb 90.491 habitants.
El 1881 apareix amb 12.421 i el 1901 amb 10.562 habitants. La població és Moppila (Mappila) i el gran sacerdot moppila resideix a aquesta ciutat que és el centre musulmà de la costa Malabar. El 1901 hi havia 27 mesquites la principal de les quals la Jamat Masjid (Valiya Jum'ah Palli) datada el 1501.
El 1662, després que els holandesos van ocupar Cochin, els anglesos es van retirar a Ponani. El 1782 el coronel McLeod va desembarcar tropes des de Bombai i se li va unir la força del coronel Humberstone que havia abandonat el setge de Palghat i havia sortit de Manarikota (Mannarkkad) a marxes forçades seguit per Tipu Sultan i Lally. Unit a McLeod, les forces britàniques van rebutjar als perseguidors i després la mort d'Haidar Ali va fer que l'atac de Tipu (ara successor) ja no continués. Quan el coronel Hartley va fer el seu brillant descens a la costa oest la població de Ponani li va donar suport.
# Satellite Football Club

El Satellite Football Club és un club de futbol guineà de la ciutat de Conakry.

## Palmarès

* Lliga guineana de futbol:
** 2002, 2005
* Copa guineana de futbol:
** 2006
* Torneig Ruski Alumini:
** 2001, 2004, 2006

## Referències

* ↑ «Guinea – List of Champions». RSSSF.
* ↑ «Guinea - List of Cup Winners». rsssf.com. [Consulta: 16 desembre 2017].
# Platja de Sant Antoni

La platja de Sant Antoni és una platja situada a la costa de Cullera (Ribera Baixa, País Valencià).

## Història

Tot i que hui en dia és la platja més cosmopolita de totes les del municipi, fa 40 anys els cullerencs hi accedien generalment travessant les séquies i els camps de taronges, ja que, el barri de Sant Antoni que hui en dia és la zona més moderna i turística de la ciutat, en aquells temps era conegut com el Raval de Sant Antoni i era un barri humil que els pescadors utilitzaven com a port. Antigament, per tant, a Cullera hi havia dos ravals: el Raval de Sant Antoni i el Raval de Sant Agustí; actualment, però, només hi ha el Raval (que és el Raval de Sant Agustí) i poca gent recorda que l'actual Sant Antoni era conegut també com el Raval de Sant Antoni. Tots els anys en aquesta platja se celebra l'Aurora, un dels actes més populars de les Festes Patronals de Cullera, es tracta d'un acte que reuneix molts visitants i molta expectació, en el qual la patrona de Cullera: la Mare de Déu del Castell de Cullera és portada al barri, i allà a l'eixida del sol la imatge és passejada pels pescadors fins a la voreta de la mar. Resulta un espectacle veure els vaixells guarnits amb llums de colors, fen sonar les sirenes, els focs d'artifici i darrere el sol ixent. Els veïns del barri i tots els visitants passen tota la nit esperant la Mare de Déu. Durant aquesta nit la platja de Sant Antoni és plena de jóvens que encenen fogueres, mengen i beuen fins a l'arribada de l'aurora.

## Característiques

Aquesta platja oferix prop de dos quilòmetres i mig de platja amb una amplària de 75 metres amb tota mena de serveis. És d'arena fina i daurada i molt adequada per als més xicotets, ja que és necessari endinsar-se molt perquè l'aigua els cobrisca. Enfront d'ella s'alça la Penyeta del Moro, un lloc molt adequat per a practicar submarinisme. És una platja accessible, amb facilitat per al bany de persones amb mobilitat reduïda. Aquesta platja disposa d'instal·lacions per a practicar el futbolei. L'exjugador del València CF i del FC Barcelona, Romário, es desplaçava a aquesta platja per a practicar aquest esport que tant li agradava. Des de fa molts anys se celebra el Campionat Internacional de Futbolei.

## Vegeu també

* Cullera
* Platja del Dosser
* Aurora de Cullera

## Enllaços externs

* Imatges de la platja de Sant Antoni per webcam
# Sari-Solenzara

Sari-Solenzara (en cors Sari di Portivechju o Sari è Sulinzara) és un municipi francès, situat a la regió de Còrsega, al departament de Còrsega del Sud. L'any 2005 tenia 1.102 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 611 | 915 | 1.141 | 1.399 | 1.178 | 1.102 |

## Administració

Llista d'alcaldes :
| Període | Identitat | Partit | Qualitat |
| 1994-2001 | Augustin Bassi | | |
| 2001- | Jean Toma | DVD | |